CELEX: 32021D1745
Language: hu
Date: 2021-09-23 00:00:00
Title: A Politikai és Biztonsági Bizottság (KKBP) 2021/1745 határozata (2021. szeptember 23.) az Európai Uniónak a földközi-tengeri térségben folytatott katonai művelete (EUNAVFOR MED IRINI) EU műveleti parancsnokának kinevezéséről (EUNAVFOR MED IRINI/3/2021)

2021.10.4.   
               
               
                  HU
               
               
                  Az Európai Unió Hivatalos Lapja
               
               
                  L 350/1
               
            
         A POLITIKAI ÉS BIZTONSÁGI BIZOTTSÁG (KKBP) 2021/1745 HATÁROZATA
         (2021. szeptember 23.)
         az Európai Uniónak a földközi-tengeri térségben folytatott katonai művelete (EUNAVFOR MED IRINI) EU műveleti parancsnokának kinevezéséről (EUNAVFOR MED IRINI/3/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a földközi-tengeri térségben folytatott katonai műveletéről (EUNAVFOR MED IRINI) szóló, 2020. március 31-i (KKBP) 2020/472 tanácsi határozatra (1) és különösen annak 8. cikke (2) bekezdésére,
         mivel:
         
                     (1)
                  
                  
                     A Tanács 2020. március 31-én elfogadta a (KKBP) 2020/472 határozatot, amellyel létrehozta és elindította az Európai Uniónak a földközi-tengeri térségben folytatott katonai műveletét (EUNAVFOR MED IRINI) Fabio AGOSTINI ellentengernagynak, az EUNAVFOR MED IRINI EU műveleti parancsnokának (a továbbiakban: az EU műveleti parancsnok) parancsnoksága alatt.
                  
               
                     (2)
                  
                  
                     Az olasz katonai hatóságok 2021. augusztus 26-án Fabio AGOSTINI ellentengernagy utódjául (2021. október 1-jétől kezdődően) Stefano TURCHETTO ellentengernagyot javasolták EU műveleti parancsnoknak.
                  
               
                     (3)
                  
                  
                     Az Európai Unió Katonai Bizottsága 2021. augusztus 31-én támogatta az olasz katonai hatóságok ajánlását.
                  
               
                     (4)
                  
                  
                     A Tanács a (KKBP) 2020/472 határozat alapján felhatalmazta a Politikai és Biztonsági Bizottságot, hogy hozza meg az EU műveleti parancsnok kinevezésével kapcsolatos határozatokat.
                  
               
                     (5)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2021. október 1-jétől Stefano TURCHETTO ellentengernagyot nevezi ki az Európai Uniónak a földközi-tengeri térségben folytatott katonai művelete (EUNAVFOR MED IRINI) EU műveleti parancsnokává.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2021. október 1-jétől kell alkalmazni.
         
         
            Kelt Brüsszelben, 2021. szeptember 23-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 101., 2020.4.1., 4. o.